Datum: 21. 7. 2020

Spoštovani,

objavljamo odgovore na vprašanja gospodarskih subjektov za javno naročilo št. JHL-3/20 – Dobava, vgradnja, implementacija in vzdrževanje parkirnih avtomatov, ki smo jih prejeli preko Portala javnih naročil.

VPRAŠANJE:

Smo ponudnik iz tujine in zato moramo narediti veliko prevodov dokumentacije. Na portalu JN tudi ne najdemo obrazca ESPD, ki mora biti sestavni del ponudbe. Prosimo, da objavite obrazec ESPD in podaljšate rok za oddajo ponudbe za vsaj 70 dni.

ODGOVOR:

Naročnik je na svoji spletni strani objavil ESPD in podaljšal rok za oddajo ponudb. Nov rok je 20. 8. 2020 do 10:00 ure.

VPRAŠANJE:

V tehnični specifikaciji točka 2.2.4.8 je podana zahteva,: Tiskalnik mora parkirni listek natisniti v max 4-ih sekundah. Ali pravilno razumemo, do mora tiskalnik po končani obdelavi podatkov (prejeta potrditev s strani FURS) parkirni listič natisniti v max 4-ih sekundah.

ODGOVOR:

Da, tiskalnik mora listič natisniti v max 4 sekundah po končani obdelavi podatkov.

VPRAŠANJE:

Spoštovani, V tehnični specifikaciji točka 2.2.11.1 in 2.2.11.1 navajte: Ob vsakokratnem naročilu, mora imeti dodatno kaseto za kovance 25% dobavljenih parkomatov. Ali pravilno razumemo, da mora v ponudbeni ceni parkomata upoštevati tudi strošek 125 kos dodatnih kaset za kovance?

ODGOVOR:

Da, ob vsaki dobavi je potrebno dobaviti dodatnih 25% kaset za kovance. Npr. ob dobavi 500 parkomatov je to 125 dodatnih kaset.

VPRAŠANJE:

Spoštovani. Ali pozicijo 3 iz ponudbenega predračuna - Strošek Centra za upravljanje - pravilno razumemo, da je potrebno v to pozicijo vnesti strošek centra za upravljanje parkomatov po posameznem parkomatu (500 kos) za dobo 60 mesecev?

ODGOVOR:

Da, strošek centra za upravljanje parkomatov je za dobo 60 mesecev.

VPRAŠANJE:

Spoštovani,  
Ali pozicijo 2 iz ponudbenega predračuna - Strošek vzdrževanja parkomatov v času garancijske dobe - pravilno razumemo, da je potrebno v to pozicijo vnesti strošek vzdrževanja 500 parkomatOV za dobo 60 mesecev?

ODGOVOR:

Da, strošek vzdrževanja v času garancijske dobe je za 60 mesecev.

VPRAŠANJE:

Spoštovani, med objavljeno dokumentacijo na strani https://www.jhl.si/javno-narocilo/dobava-vgradnja-implementacija-vzdrzevanje-parkirnih-avtomatov ni objavljenega ESPD obrazca. Prosimo naročnika, da objavi ESPD obrazec v xml obliki.

ODGOVOR:

Naročnik je na svoji spletni strani objavil ESPD.

VPRAŠANJE:

Spoštovani, smo ponudnik iz tujine in moramo razpisno dokumentacijo najprej prevesti v tuji jezik, kasneje pa pred oddajo ponudbe prevesti dokumentacijo v slovenščino, kar zahteva veliko časa, zato prosimo naročnika da glede na to, da smo v času dopustov in da mu je zagotovo v interesu prejeti kakovostne ponudbe, da rok za oddajo ponudb podaljšate za vsaj 60 dni.

ODGOVOR:

Naročnik je podaljšal rok za oddajo ponudb, nov rok je 20. 8. 2020 do 10:00 ure.

Lepo pozdravljeni!

JAVNI HOLDING Ljubljana, d.o.o.

Sektor za javna naročila